
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 723 

15 Ιουλίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση προδιαγραφών για την εκπόνηση μελετών 


γεωλογικής καταλληλότητας στις προς πολεοδό¬ 
μηση περιοχές. 1 

Ψήφιση Οργανισμού Εσωτερικής Υπηρεσίας της Κοι¬ 
νότητας Πλατανιού Ν. Αχαΐας. 2 

Ψήφιση Οργανισμού Εσωτερικής Υπηρεσίας της Κοι¬ 
νότητας Δρεπάνου Ν. Αχαΐας. 3 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 16374/3696 (1) 

Έγκριση προδιαγραφών για την εκπόνηση μελετών γεω¬ 
λογικής καταλληλότητας στις προς πολεοδόμηση πε¬ 
ριοχές. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπ’ όψη : 

1. Τις διατάξεις της παρ. 8 του άρθρου 1 του ν.2508/97 
"Βιώσιμη οικιστική ανάπτυξη των πόλεων και οικισμώντης 
χώρας και άλλες διατάξεις" (Α’ 124). 

2. Τις διατάξεις του άρθρου 29Α του ν. 1558/1985 "Κυ¬ 
βέρνηση και Κυβερνητικά Όργανα" (Α’137),όπως αυτό 
προστέθηκε με το άρθρο 27 του ν.2081/1992 (Α’ 154) και 
τροποποιήθηκε μετο άρθρο 1 παρ.2ατουν.2469/1997 (Α' 
38). 

3. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

1. Για την πολεοδόμηση των περιοχών Α’ και Β’ κατοι¬ 
κίας,οικισμών κάτω των 2000 κατοίκων, αναθεώρηση 
σχεδίων πόλεων και οικισμών, ειδικών πολεοδομικών 
χρήσεων, (όπως βιομηχανικά, βιοτεχνικά και τεχνολογικά 
πάρκα), οικοδομικών συνεταιρισμών, πολεοδόμησης πε¬ 
ριοχών σύμφωνα με το ν.1947/1991 και ΠΕΡΠΟ και πε¬ 
ριοχών ολοκληρωμένης τουριστικής ανάπτυξης και ζω¬ 
νών τουρισμού-αναψυχής επιβάλλεται η σύνταξη μελέ¬ 
της γεωλογικής καταλληλότητας με τις παρακάτω 
προδιαγραφές: 


I. ΣΚΟΠΟΣ ΜΕΛΕΤΗΣ 

Η μελέτη γεωλογικής καταλληλότητας έχει σκοπό τον 
καθορισμό της γεωλογικής καταλληλότητας περιοχών 
στις οποίες εκπονείται πολεοδομική μελέτη για τη δια¬ 
σφάλιση του δομημένου περιβάλλοντος από φυσικούς 
κινδύνους ή κινδύνους προερχόμενους από ανθρώπινες 
επεμβάσεις και δραστηριότητες. 

ΙΙ.ΑΝΤΙΚΕΙΜΕΝΟ ΜΕΛΕΤΗΣ 

Αντικείμενο της μελέτης είναι: 

• Ο εντοπισμός και διαχωρισμός από απόψεως εδαφι¬ 
κών συνθηκών, περιοχών ως κατάλληλων, ακατάλληλων 
και κατάλληλων υπό προϋποθέσεις για δόμηση. 

• Η σαφής περιγραφή των προϋποθέσεων ή και των α¬ 
ναγκαίων μέτρων βελτίωσης των εδαφών ή άλλων μέ¬ 
τρων προστασίας που απαιτούνται ούτως ώστε στις κα¬ 
τάλληλες υπό προϋποθέσεις περιοχές να καταστεί δυνα¬ 
τή η οικοδόμηση καθώς επίσης και η κατ’ αρχήν εκτίμηση 
του κόστους λήψης των τυχόν μέτρων προστασίας σε 
σχέση προς την κλίμακα του κάθε έργου. 

• Η υποβολή προτάσεων για το είδος των περαιτέρω 
μελετών και ερευνών που απαιτούνται για την αποσαφή¬ 
νιση της γεωλογικής καταλληλότητας των προς πολεο¬ 
δόμηση περιοχών στο βαθμό που τα στοιχεία της μελέτης 
γεωλογικής καταλληλότητας δεν επαρκούν ή γιά τον α¬ 
ποχαρακτηρισμό ακαταλλήλων για δόμηση περιοχών. 

III. ΕΞΕΤΑΖΟΜΕΝΗ ΠΕΡΙΟΧΗ 

Ο αρμόδιος φορέας οριοθετεί το χώρο που θα ερευνη- 
θεί και που η έκτασή του δεν επιτρέπεται να είναι μικρό¬ 
τερη από την προς πολεοδόμηση περιοχή. Οι επί τόπου 
παρατηρήσεις θα αφορούν ευρύτερη ζώνη, η έκταση της 
οποίας εξαρτάται από το βαθμό που οι γεωλογικές συν¬ 
θήκες της ζώνης αυτής επηρεάζουν άμεσα την προς πο¬ 
λεοδόμηση περιοχή. 

IV. ΕΡΓΑΣΙΕΣ ΠΡΟΣ ΕΚΤΕΛΕΣΗ 

Για την επίτευξη των στόχων της μελέτης απαιτούνται 
κατ’ ελάχιστο οι παρακάτω εργασίες: 

• Συγκέντρωση των υπαρχουσών πληροφοριών και 
στοιχείων που αφορούν την περιοχή μελέτης και την ευ¬ 
ρύτερη περιοχή από κάθε είδους γεωλογικές, υδρογεω- 
λογικές, σεισμολογικές, εδαφοτεχνικές μελέτες και έ¬ 
ρευνες που έχουν εκπονηθεί από διάφορους ιδιωτικούς ή 
δημόσιους φορείς και επιστημονικές δημοσιεύσεις από 
την ελληνική και διεθνή βιβλιογραφία. Η συγκέντρωση και 

αξιολόγηση αεροφωτογραφιών για τις περιοχές ενδιαφέ¬ 
ροντος και την ευρύτερη περιοχή κρίνεται επίσης απα¬ 
ραίτητη. 

• Αξιολόγηση των παραπάνω στοιχείων ανάλογα με τη 
συμβολή τους στους άμεσους στόχους της μελέτης. 

• Έρευνα πεδίου για τη γεωλογική χαρτογράφηση της 
προς πολεοδόμηση περιοχής. 

• Επεξεργασία και αξιολόγηση του συνόλου των δεδο¬ 
μένων και με βάση αυτή, σύνταξη χάρτη γεωλογικής κα¬ 
ταλληλότητας. 

• Σύνταξη της σχετικής τεχνικής έκθεσης. 

V. ΠΕΡΙΕΧΟΜΕΝΑ ΤΕΥΧΟΥΣ ΤΗΣ ΜΕΛΕΤΗΣ 

Το τεύχος της μελετης γεωλογικής καταλληλότητας 
πρέπει να περιλαμβάνει: 

-Τ εχνικογεωλογική Έκθεση 

-Χάρτες 

-Σχέδια - Φωτογραφίες 

VI. Τεχνικογεωλογική έκθεση 

Στην τεχνικογεωλογική έκθεση θα περιληφθούν όλα τα 
στοιχεία που έχει στη διάθεσή του ο μελετητής και που έ¬ 
χουν σχέση με το αντικείμενο της μελέτης, αφού τύχουν 
κατάλληλης επεξεργασίας. 

Αναλυτικότερα θα περιλαμβάνει: 

α. ΕΙΣΑΓΩΓΗ 

• Θα περιλαμβάνει το ιστορικό ανάθεσης, το αντικείμε¬ 
νο και το σκοπό της μελέτης, τη μεθοδολογία εκπόνησης 
της μελέτης, τη γεωγραφική θέση της έκτασης, περιγρα¬ 
φή της έκτασης για οικιστική ανάπτυξη, βασικά πολεοδο¬ 
μικά στοιχεία της περιοχής. 

• · Θα περιλαμβάνεται υποχρεωτικά απόσπασμα χάρτη 
κλίμακας 1:5.000 ή 1:10.000 στο οποίο θα απεικονίζεται η 
θέση της προς πολεοδόμηση έκτασης στην ευρύτερη πε¬ 
ριοχή. 

• Εφόσον διαπιστωθεί στο χάρτη αυτό ότι η προς πο¬ 
λεοδόμηση περιοχή βρίσκεται σε γειτονία ή διασχίζεται α¬ 
πό υδατορέματα τότε σημειώνονται τα όρια των λεκανών 
απορροήςτους. 

β. ΓΕΩΜΟΡΦΟΛΟΓΙΑ 

• Θα γίνεται κατ’ αρχήν γενική περιγραφή της γεωμορ¬ 
φολογίας της προς πολεοδόμηση περιοχής και η σύνδε¬ 
σή της με γεωμορφολογικές δομές της ευρύτερης περιο¬ 
χής- 

• Θα περιγράφονται οι ενότητες του γεωμορφολογι- 
κού αναγλύφου από τις οποίες απαρτίζεται η περιοχή με 
ποσοτικά στοιχεία όπου είναι δυνατόν (εδαφικές κλίσεις 
κ.λπ.). 

• Θα περιγράφονται τα χαρακτηριστικά του υδρογρα- 
φικού δικτύου και οι τεχνητές τροποποιήσεις που έχει τυ¬ 
χόν υποστεί. 

• Θα αναλύονται όλες εκείνες οι γεωμορφολογικές 
διεργασίες που καθορίζουν την ύπαρξη σταθερής ή δια¬ 
χρονικά μεταβαλόμενης τοπογραφίας. Ιδιαίτερα θα εκτι- 
μηθεί κατά πόσον η γεωμορφολογία της περιοχής υπό- 
κειται σε μεταβολές οι οποίες οφείλονται σε γεωδυναμι¬ 
κές διεργασίες και ανθρώπινες παρεμβάσεις ή σε 
συνδυασμό αυτών όπως έλλειψη ευστάθειας φυσικών 
πρανών, ερπυσμούς εδαφών, κατολισθήσεις κλιτύων, 
φαινόμενα αποσάθρωσης - διάβρωσης (επενέργειες της 
θάλασσας και των χειμάρρων - ποταμών), καρστικοποίη- 
σης καθώς και ανθρώπινες δράσεις, όπως δανειοληψίες, 
λατομεία, απορρίψεις μπάζων, επιχωματώσεις κ.α. 


γ. ΓΕΩΛΟΓΙΑ 

Γεωλογία της ευρύτερης περιοχής 

• Θα γίνεται αναφορά στη γεωλογία και την τεκτονική 
της ευρύτερης περιοχής και θα αναφέρονται οι γεωλογι¬ 
κές συνθήκες που επικρατούν εκεί και επηρεάζουν άμεσα 
την προς πολεοδόμηση περιοχή. 

•' Θα συσχετίζονται τα χαρακτηριστικά των γεωλογι¬ 
κών ενοτήτων που αναπτύσσονται στην ευρύτερη περιο¬ 
χή με τους επί μέρους λιθολογικούς σχηματισμούς που 
συναντώνται στην προς πολεοδόμηση περιοχή. 

• Θα ερευνάται επίσης η σχέση μεταξύ των λεπτομερέ¬ 
στερων τεκτονικών δομών (ασυνέχειες, ρήγματα, μικρο- 
πτυχές, κ.λπ.) που τυχόν συναντώνται στην προς πολεο¬ 
δόμηση περιοχή με τις μακροδομές που εμφανίζονται 
στην ευρύτερη περιοχή (ρηξιγενείς ζώνες, μεγάλες πτυ¬ 
χώσεις κ.ά.) 

Γεωλογία της προς πολεοδόμηση περιοχής. 

• Θα προσδιορίζονται και θα οριοθετούνται στον αντί¬ 
στοιχο χάρτη, οι γεωλογικοί σχηματισμοί, που συναντιό¬ 
νται επιφανειακά στην περιοχή. 

• ■ Θα εκτιμάται με βάση τις επιτόπου παρατηρήσεις και 
τα άλλα υπάρχοντα στοιχεία, η λιθολογική σύσταση μέχρι 
το βάθος των 20 μέτρων, όπου τούτο είναι δυνατό και ό¬ 
πως συνάγεται από τη γεωλογική δομή της ευρύτερης πε¬ 
ριοχής. Ιδιατέρως θα εκτιμάται το βάθος του γεωλογικού 
υποβάθρου. 

• Θα προσδιορίζονται τα σπουδαιότερα τεκτονικά χα¬ 
ρακτηριστικά της περιοχής και θα εκτιμάται ο βαθμός ε¬ 
πίδρασής τους στην οικιστική περιοχή. 

·* Θα εκτιμάται ο βαθμός εξαλλοίωσης, διαγένεσης, α¬ 
ποσάθρωσης, διάρρηξης και κερματισμού των διαφόρων 
λιθολογικών σχηματισμών. Γενικότερα θα εκτιμάται η φυ¬ 
σική κατάσταση των επιφανειακών βραχωδών και εδαφι¬ 
κών σχηματισμών και η αναμενόμενη συμπεριφορά τους 
για το αντικείμενο της μελέτης. 

δ. ΥΔΡΟΛΟΓΙΑ - ΥΔΡΟΓΕΩΛΟΓΙΑ 

• Θα δίδονται τα βασικά στοιχεία που αφορούν στο κλί¬ 
μα και στις υδρομετεωρολογικές συνθήκες της ευρύτε¬ 
ρης περιοχής. 

• Θα εξετάζεται σε γενικές γραμμές η δίαιτα των επι¬ 
φανειακών νερών όπως η λεκάνη απορροής, η κατεύθυν¬ 
ση, η συγκέντρωση, η απορρόφηση, η εκβολή των επιφα¬ 
νειακών νερών και θα καταγράφονται πιθανές πηγές, κυ¬ 
ρίως σε πόδες ή πλευρές πρανών. 

• Θα γίνονται με βάση τα διαθέσιμα στοιχεία, κατ' αρ¬ 
χήν εκτιμήσεις για το πλεόνασμα νερού το οποίο αναμέ¬ 
νεται να κατεισδύει στο υπέδαφος καθώς και το ποσοστό 
το οποίο θα απορρέει επιφανειακά. Εφόσον υπάρχουν 
διαθέσιμα στοιχεία από προηγούμενες μελέτες θα δίνο¬ 
νται οι υδραυλικές παράμετροι των υδρολιθολογικών ε¬ 
νοτήτων. 

• Θα γίνεται γενική και συνοπτική περιγραφή της υδρο¬ 
γεωλογίας της ευρύτερης περιοχής με βάση στοιχεία α¬ 
πό προηγούμενες μελέτες και άλλα βιβλιογραφικά δεδο¬ 
μένα ή από υφιστάμενα έργα (εκμετάλλευση γεωτρήσε¬ 
ων, καλλιέργεια πηγών κ.λπ.) 

• Θα γίνεται εκτίμηση της υδροπερατότητας των λιθο- 
λογικών σχηματισμών της υπό μελέτη περιοχής με βάση 
τις επιτόπου μακροσκοπικές παρατηρήσεις και τα υπάρ¬ 
χοντα στοιχεία και βιβλιογραφικά δεδομένα. 

• Θα εκτιμάται το βάθος του υδροφόρου ορίζοντα στην 

περιοχή του οικισμού, με βάση στοιχεία από γεωτρήσεις 
και φρέατα της περιοχής, αν υπάρχουν, καθώς και εκτί¬ 
μηση των πιθανών κατευθύνσεων της υπόγειας ροής ό¬ 
που αυτό είναι δυνατόν. 

• Θα δίνεται η εκτίμηση του υδάτινου δυναμικούτηςπε- 
ριοχής όσο και των δυνατοτήτων υδροδότησής της κα¬ 
θώς και προτάσεις για την πληρέστερη δυνατή εκμετάλ¬ 
λευση της υδροφορίας της ευρύτερης περιοχής. 

• Θα επισημαίνονται εφόσον αναφέρονται σε διαθέσι¬ 
μες μελέτες - έρευνες, οι υδροχημικές ιδιότητες των επι¬ 
φανειακών και υπόγειων υδάτων όπως ΡΗ, αλατότητα, 
διαβρωτική ικανότητα κ.ά., καθώς και περιπτώσεις τυχόν 
μολύνσεως και ρυπάνσεως των υδροφόρων οριζόντων α¬ 
πό την εισδοχή αχρήστων ουσιών (λύματα - χημικά) στα υ¬ 
πόγεια νερά ή από τη θάλασσα στις παράκτιες περιοχές 
λόγω υπεραντλήσεων, και θα γίνονται προτάσεις για την 
διάθεση των αποβλήτων του οικισμού με υδρολιθολογικά 
κριτήρια. 

ε.ΣΤΟΙΧΕΙΑ ΣΕΙΣΜΙΚΟΤΗΤΑΣ - ΕΔΑΦΙΚΗΣ ΣΕΙΣΜΙΚΗΣ 
ΕΠΙΚΙΝΔΥΝΟΤΗΤΑΣ 

• Θα συγκεντρώνονται και θα παρουσιάζονται σε εντός 
κειμένου χάρτη πρόσφορης κλίμακας τα διαθέσιμα σει- 
σμολογικά - σεισμοτεκτονικά στοιχεία τα σχετικά με τη 
σεισμικότητα της περιοχής. 

• Θα παρουσιάζονται σε πίνακα τα στατιστικά-πιθανο- 
λογικά σεισμολογικά στοιχεία τα οποία ισχύουν για την υ¬ 
πό μελέτη περιοχή ή αν δεν υπάρχουν, θα παρουσιάζο¬ 
νται τα διαθέσιμα που ισχύουν για τον εγγύτερο με αυτήν 
οικισμό. Στα στοιχεία αυτά θα περιλαμβάνονται τα αναμε¬ 
νόμενα μεγέθη, οι αναμενόμενες επιταχύνσεις και η μεγί¬ 
στη ένταση που παρατηρήθηκε. 

• Θα εκτιμάται η εδαφική σεισμική επικινδυνότητα της 
περιοχής με βάση τα στοιχεία των επιτόπου μακροσκοπι¬ 
κών παρατηρήσεων και άλλων διαθέσιμων σχετικών πλη¬ 
ροφοριών και θα γίνει καταρχήν κατάταξη των εδαφών 
σύμφωνα με τις κατηγορίες του ισχύοντα αντισεισμικού 
κανονισμού. 

• Είναι απαραίτητο να αναφέρονται στοιχεία αν υπάρ¬ 
χουν από τη συμπεριφορά των κατασκευών σε προηγού¬ 
μενους σεισμούς. 

στ.ΤΕΧΝΙΚΟΓΕΩΛΟΓΙΚΗ ΣΥΜΠΕΡΙΦΟΡΑ ΤΩΝ ΓΕΩΛΟ¬ 
ΓΙΚΩΝ ΣΧΗΜΑΤΙΣΜΩΝ 

• Θα εκτιμάται η τεχνικογεωλογική συμπεριφορά των 
γεωλογικών σχηματισμών της προς πολεοδόμηση περιο¬ 
χής με βάση τις επιτόπου μακροσκοπικές παρατηρήσει 
τα υπάρχοντα στοιχεία από προηγούμενες έρευνες ο την 
περιοχή καθώς και τη σχετική βιβλιογραφία. 

• Θα γίνεται συσχετισμός των τεχνικογεωλογικών πα¬ 
ραμέτρων των βραχωδών και εδαφικών σχηματισμών ό¬ 
πως βαθμού εξαλλοίωσης και αποσάθρωσης, βαθμού 
διαγένεσης, συνεκτικότητας, κοκκομετρικής διαβάθμι- 
σης, διαβρωσιμότητας, βαθμού διάρρηξης και κερματι¬ 
σμού, καρστικοποίησης κ.ά, με τη φυσικομηχανική τους 
συμπεριφορά. Θα γίνει ομαδοποίηση των σχηματισμών 
αυτών σε σχέση με τα ομοειδή τεχνικογεωλογικά χαρα¬ 
κτηριστικά που εμφανίζουν. 

• Θα γίνεται εντοπισμός και οριοθέτηση στο χάρτη γε¬ 
ωλογικών συνθηκών, για τμήματα της προς πολεοδόμηση 
περιοχής στα οποία βρίσκονται σε εξέλιξη ή υπάρχει εν 
δυνάμει κίνδυνος να εμφανιστούν, φυσικά ή οφειλόμενα 
σε ανθρωπογενείς επεμβάσεις γεωλογικά καταστροφικά 


φαινόμενα όπως π.χ. αστοχία πρανών και κατολισθήσεις, 
αποκολλήσεις και καταπτώσεις βραχωδών όγκων, ερπυ¬ 
σμοί, καθιζήσεις λόγω παρουσίας χαλαρών εδαφών ή υ¬ 
πογείων καρστικών εγκοίλων ή άντλησης των υπογείων υ¬ 
δάτων, πλημμύρες από ασυνήθεις υψηλές βροχοπτώσεις 
σε συνδυασμό με την παρουσία ρεμάτων ή από παλιρροϊ- 
κά κύματα, διογκώσεις και ρευστοποίηση εδαφών κ.ά. 

• Θα συσχετίζονται οι συνθήκες θεμελίωσης των κατα¬ 
σκευών με την τεχνικογεωλογική συμπεριφορά των γεω¬ 
λογικών σχηματισμών και θα αναλύονται οι επιπτώσεις 
των υπαρκτών ή δυνητικών γεωλογικών κινδύνων και συ¬ 
ναφών καταστροφικών φαινομένων. Θα αναφέρονται οι 
συνθήκες οι οποίες ευνοούν την εμφάνιση και ανάπτυξη 
των φαινομένων αυτών καθώς και εκτιμήσεις με βάση τα 
διαθέσιμα στοιχεία, για την ένταση και τη συχνότητα εμ¬ 
φάνισής τους. 

• Θα επισημαίνονται κατ' αρχήν ενδεχόμενα προβλή¬ 
ματα αστάθειας που μπορεί να εμφανίζονται στα ορύγ¬ 
ματα εκσκαφών σε συσχετισμό με τα τεχνικογεωλογικά 
χαρακτηριστικά των γεωλογικών σχηματισμών και το βά¬ 
θος του υδροφόρου ορίζοντα. 

• Θα γίνεται εκτίμηση των τυχόν αναμενομένων ανεπι- 
θυμήτων αλλαγών του βάθους του υδροφόρου ορίζοντα 
και θα γίνονται προτάσεις γιατην αποφυγή τους ιδιαίτερα 
σε σχέση με πιθανές εισροές νερού σε εκσκαφές. 

• Τέλος θα γίνεται καταγραφή και περιγραφή εκείνων 
των έργων, ανεξάρτητα κλίμακας, των οποίων η σημερινή 
κατάσταση και συμπεριφορά στο παρελθόν κρίνεται ότι 
είναι ενδεικτική τυχόν δυσμενών τεχνικογεωλογικών συν¬ 
θηκών που επικρατούν στην περιοχή ή σε τμήμα της. (Θα 
αναφέρονται παραδείγματα). 

ζ. ΓΕΩΛΟΓΙΚΗ ΚΑΤΑΛΛΗΛΟΤΗΤΑ 

Ιδιαίτερη προσοχή πρέπει να δίνεται στο χαρακτηρισμό 
των διαφόρων τμημάτων της προς πολεοδόμηση περιο¬ 
χής ως προς την γεωλογική τους καταλληλότητα. 

Για το λόγο αυτό θα πρέπει να γίνεται πλήρως αιτιολο¬ 
γημένη κατάταξη των τμημάτων της περιοχής ενδιαφέ¬ 
ροντος σετρεις (καταρχήν) κατηγορίες καταλληλότητας: 

α) κατάλληλων για δόμηση, 

β) κατάλληλων για δόμηση υπό προϋποθέσεις (π.χ. κα¬ 
τασκευή προτεινομένων προστατευτικών έργων ή λήψη 
άλλων μέτρων προστασίας) και 

γ) ακατάλληλων για δόμηση. 

πάντοτε σύμφωνα μετά υπάρχοντα στοιχεία. 

Όταν λείπουν βασικά στοιχεία ώστε να μην μπορεί να γί¬ 
νει ακριβής χαρακτηρισμός ενός ή περισσοτέρων τμημά¬ 
των από πλευράς γεωλογικής καταλληλότητας, αυτό θα 
επισημαίνεται στην Τεχνική έκθεση και τα τμήματα αυτά 
θα κατατάσσονται σε μία τέταρτη κατηγορία, της αμφί¬ 
βολης καταλληλότητας για δόμηση. 

Γ ια την κατάταξη μιας περιοχής στην κατηγορία ακα¬ 
τάλληλης για δόμηση, θα πρέπει να υπάρχουν ιδιαίτερα 
δυσμενείς συνθήκες θεμελίωσης (ανεπαρκής ευστάθεια 
ως προς πιθανές κατολισθήσεις ή μετακινήσεις εδαφικών 
ή βραχωδών μαζών, υπερβολικά μεγάλες καθιζήσεις 
κ.λπ.) που δεν μπορούν να αντιμετωπισθούν ή που η αντι¬ 
μετώπισή τους συνεπάγεται υπερβολικά μεγάλη δάπανη. 

η. ΠΡΟΤΑΣΕΙΣ 

• Οι προτάσεις θα πρέπει να είναι επαρκώς τεκμηριω¬ 
μένες και διατυπωμένες με σαφήνεια ώστε να μπορεί να 
γίνει άμεση αξιοποίησή τους στη φάση της πολεοδόμη- 

σης της περιοχής. 

• Ιδιαίτερα για την περίπτωση των κατάλληλων υπό 
προϋποθέσεις ή αμφίβολης καταλληλότητας περιοχών, 
θα πρέπει να επισημαίνεται το είδος, η θέση και ενδεικτι¬ 
κά οι ποσότητες των προτεινομένων πρόσθετων ερευνών 
και μελετών, ή των έργων και μέτρων προστασίας που α¬ 
παιτούνται στη συνέχεια ώστε να καθίσταται κάθε παρό¬ 
μοια περιοχή ασφαλής και να χαρακτηρίζεται ως κατάλ¬ 
ληλη για οικοδόμηση. 

• Οι προτάσεις για τις παραπάνω εξειδικευμένες μελέ¬ 
τες - έρευνες και επί μέρους έργα και μέτρα προστασίας 
θα λαμβάνουν υπόψη το είδος της οικιστικής χρήσης (π.χ. 
Α' ή Β’ κατοικία, ΒΙΠΑ κ.λπ) και τη σπουδαιότητα των προς 
ανέγερση κατασκευών (π.χ.πολυόροφες ή διόροφες οι¬ 
κοδομές, βιομηχανικές μονάδες) σε συνάρτηση πάντοτε 
με τις τεχνικογεωλογικές συνθήκες που επικρατούν κατά 
περίπτωση. 

θ. ΠΗΓΕΣ-ΒΙΒΛΙΟΓΡΑΦΙΑ 

Θα αναφέρονταιτα βοηθήματα που χρησιμοποιήθηκαν 
για τη σύνταξη της μελέτης και συγκεκριμένα: 

• Οι γεωλογικοί χάρτες, ο εκδότης τους, ο συντάκτης 
τους και οι χρονολογίες σύνταξης και έκδοσης. 

• Οι αεροφωτογραφίες, η προέλευσή τους η κλίμακα 
και η χρονολογία αεροφωτογράφησης. 

• Οι μελέτες και έρευνες, οι συντάκτες τους, οι φορείς 
που είχαν την ευθύνη εκπόνησής τους και οι χρονολογίες 
κατά τις οποίες υποβλήθηκαν. 

• Τα επιστημονικά συγγράμματα και άρθρα, οι συγγρα¬ 
φείς και οι εκδότες τους και η χρονολογία έκδοσής τους. 

Μ2. Χάρτες 

Όλα τα στοιχεία των παρατηρήσων της επιτόπου μα¬ 
κροσκοπικής έρευνας της αξιολόγησης των προγενεστέ¬ 
ρων εργασιών και της σχετικής βιβλιογραφίας που είναι 
δυνατόν να αποτυπωθούν θα απεικονίζονται σε σχετικούς 
χάρτες της προς πολεοδόμηση περιοχής, οι οποίοι θα εί¬ 
ναι: 

• α. Χάρτης γεωλογικών συνθηκών και τεχνικογεωλογι- 
κών στοιχείων 

(Παρουσίαση Γεωλογικής Χαρτογράφησης και άλλων 
εργασιών υπαίθρου) 

Θα περιλαμβάνει τα αποτελέσματα της γεωλογικής 
χαρτογράφησης, δηλαδή την οριζόντια εξάπλωση των 
γεωλογικών σχηματισμών, τα τεκτονικά τους χαρακτηρι¬ 
στικά, τα υδρογεωλογικά στοιχεία της περιοχής, την ο- 
ριοθέτηση τμημάτων ή τη σημείωση θέσεων με ιδιαίτερα 
τεχνικογεωλογικά χαρακτηριστικά ή εμφάνιση γεωλογι¬ 
κών και άλλων συναφών κινδύνων και την απεικόνιση των 
στοιχείωντου υδρογραφικού δικτύου και την οριοθέτηση 
με τη μεγαλύτερη δυνατή ακρίβεια των τμημάτων ή των 
θέσεων οι οποίες έχουν υποστεί τεχνητές αλλοιώσεις ή έ¬ 
χουν επιχωματωθεί. 

• β. Χάρτης πληροφόρησης 

Θα περιλαμβάνει τις θέσεις παρατηρήσεων ειδικού εν¬ 
διαφέροντος, τυχόν δειγματοληψίας ή επιτόπου μετρή¬ 
σεων, γεωτρήσεων, φωτογράφησης και μελετών, ερευ¬ 
νών ή στοιχείων που χρησιμοποιήθηκαν για την εκπόνηση 
της μελέτης. Επίσης θα απεικονίζονται οι θέσεις και το εί¬ 
δος των προτεινομένων ερευνών και μελετών ή έργων. 

• γ.Χάρτης γεωλογικής καταλληλότητας 

Θα οριοθετούνται με τη μεγαλύτερη δυνατή ακρίβειατα 
τμήματα της προς πολεοδόμηση περιοχής τα οποία κα¬ 


τατάσσονται σε κάθε μία από τις κατηγορίες που αναφέ- 
ρονται στο αντίστοιχο κεφάλαιο της μελέτης. Εάν υπάρ¬ 
χουν περισσότερα από ένα τμήματα τα οποία χαρακτηρί¬ 
ζονται κατάλληλα υπό προϋποθέσεις, αμφιβόλου καταλ¬ 
ληλότητας ή ακατάλληλα για οικιστική ανάπτυξη, θα 
προσδιορίζονται, εκτός από το βασικό σχετικό σύμβολο 
και με αύξοντα αριθμό ο οποίος θα αντιστοιχεί στους δια¬ 
φορετικούς λόγους χαρακτηρισμού του κάθε τμήματος 
από πλευράς γεωλογικής καταλληλότητας. 

Η σύνταξη των παραπάνω χαρτών θα γίνεται σε κλίμα¬ 
κα 1:5000, 1:2000ή 1:1000ή 1:500 κατά περίπτωση ανά¬ 
λογα με τις ανάγκες. Η λεπτομέρεια των παρουσιαζόμε- 
νων στοιχείων θα πρέπει να είναι αντίστοιχη της κλίμακας 
παρουσίασής τους. Για τη σύνταξη των χαρτών θα χρησι¬ 
μοποιούνται σαν υπόβαθρα τοπογραφικά διαγράμματα 
αντίστοιχης κλίμακας. 

Οισυμβολισμοίτωνπαραπάνωχαρτώνπαρουσιάζονται 
στο παράρτημα που αποτελεί αναπόσπαστο τμήμα της 
παρούσας απόφασης και δημοσιεύεται με αυτήν. 

ν.3. Σχέδια - Φωτογραφίες. 

Στο τεύχος της μελέτης περιλαμβάνονται σχέδια από υ¬ 
πάρχοντα στοιχεία, όπως εγκάρσιες γεωλογικές τομές ε¬ 
δάφους σε κλίμακα ανάλογη με την κλίμακα του γεωλογι¬ 
κού χάρτη, τομές γεωτρήσεων, σκαριφήματα, τεκτονικά 
διαγράμματα και κάθε άλλη σχετική πληροφορία ή στοι¬ 
χεία που κρίνονται απαραίτητα από το μελετητή να επισυ- 
ναφθούν στη μελέτη για την πληρέστερη τεκμηρίωσή της. 

Περιλαμβάνονται επίσης έγχρωμες φωτογραφίες (ή έγ¬ 
χρωμα φωτοαντίγραφά τους) στις οποίες θα παρουσιά¬ 
ζεται συνοπτικά το σύνολο, κατά το δυνατό, της προς πο¬ 
λεοδόμηση έκτασης καθώς και επί μέρους χαρακτηριστι¬ 
κές θέσεις παρατηρήσεων που αναφέρονται στηντεχνική 
έκθεση. 

Οι φωτογραφίες ή τα φωτοαντίγραφά τους πρέπει να εί¬ 
ναι διαστάσεωντουλάχιστον 9 εκ. επί 12 εκ., μεμονωμένες 
ή σε σύνθεση μεταξύ τους και ενσωματωμένες στην τε¬ 
χνική έκθεση κατά τρόπο που να εντάσσονται αρμονικά 
(χωρίς προεξοχές) στο αντίστοιχο τεύχος. 

2 α. Οι παραπάνω τεχνικές προδιαγραφές εφαρμόζο¬ 
νται σε όλες τις γεωλογικές μελέτες καταλληλότητας για 
δόμηση που ανατίθενται μετά την ισχύ της παρούσας, α¬ 
πόφασης. Η σύνταξη γεωλογικής μελέτης καταλληλότη¬ 
τας επιβάλλεται για τα Γ.Π.Σ. (και Ζ.Ο.Ε. ή Ρυθμιστικά 
Σχέδια),τα Σ.Χ.Ο.Α.Α.Π καιτιςπολεοδομικές μελέτεςπου 
ανατίθενται μετά την ισχύ της παρούσας απόφασης, κα¬ 
θώς και για τα Γ.Π.Σ. που εκκρεμούν, σύμφωνα με την 
παρ.11 του άρθρου 4του Ν. 2508/97. 

β. Για τις περιπτώσεις πολεοδομικών μελετών που έ¬ 
χουν ανατεθεί πριν την ισχύ του Ν. 2508/97, καθώς και για 
τις περιπτώσεις σύνταξης μελετών τροποποίησης ή αλ¬ 
λαγής χρήσεων γης εντός των εγκεκριμένων σχεδίων α¬ 
νάπλασης περιοχών, κατά την κρίση του αρμόδιου για την 
έγκριση των παραπάνω μελετών οργάνου μπορεί να επι¬ 
βάλλεται η εφαρμογή της παρούσας απόφασης. 

γ. Οι μελέτες γεωλογικής καταλληλότητας για δόμηση 
εκπονούνται από μελετητικά γραφεία που κατέχουν πτυ¬ 
χίο στην κατηγορία 20 (Γεωλογικές-Υδρογεωλογικές-Γε- 
ωφυσικές μελέτες και έρευνες) του μητρώου μελετητών 
Δημοσίων Εργων. 

δ. Γ ια τις αμοιβές των γεωλογικών αυτών μελετών ε¬ 
φαρμόζονται όσα ορίζονται στην Δ14ε/1362/11 -3-1993 Α- 

ττόφαση Υπουργού ΠΕ.ΧΩ.Δ.Ε. (ΦΕΚ 223/Β/2-4-1993) ό¬ 
πως ισχύει: 

- Για τη σύνταξη του χάρτη γεωλογικών συνθηκών καιτε- 
χνικογεωλογικών στοιχείων (εδάφιο α παραγρ. ν2) , εφαρ¬ 
μόζεται η παράγραφος 1.2.1 της απόφασης αυτής. Η α¬ 
ποζημίωση της γεωλογικής χαρτογράφησης μη συνεχό¬ 
μενων τμημάτων πολεοδομούμενών περιοχών θα 
υπολογίζεται χωριστά γιά κάθε τμήμα και ότι η αμοιβή για 
τη σύνταξη του γεωλογικού χάρτη, επειδή περιλαμβάνει 
και άλλα στοιχεία όπως ορίζονται στο ίδιο εδάφιο της πα¬ 
ραπάνω παραγράφου των προδιαγραφών, αναπροσαρ¬ 
μόζεται και δεν μπορεί να είναι μικρότερη από 15.000 λ. 

- Για τη σύνταξη των χαρτών των εδαφίων β και γ της πα- 
ραγρ. Μ2 εφαρμόζεται η παράγραφος 1.2.3 της παραπά¬ 
νω απόφασης. 

- Για τη σύνταξη της τεχνικογεωλογικής έκθεσης (πα- 
ραγρ. VI) εφαρμόζεται η παράγραφος 1.2.4 της παραπά¬ 
νω απόφασης, με την παρατήρηση ότι η αμοιβή αναπρο¬ 
σαρμόζεται και δεν μπορεί να είναι μικρότερη από 9.000 
λ, και το άρθρο 3. 

- Η μέτρηση σημείων ύδατος (εδάφιο δ παράγρ. VI) α- 
μοίβεται σύμφωνα με την παράγρ. 2.10 της παραπάνω α¬ 
πόφασης. 

- Γιατηνπαραγρ. \£3, εφόσον συνταχθούν: α) εγκάρσιες 
γεωλογικές τομές η αμοιβή υπολογίζεται σύμφωνα με την 


παράγρ. 2.1 και β) τεκτονικά διαγράμματα, η αμοιβή υπο¬ 
λογίζεται σύμφωνα με την παράγρ. 2.4 της παραπάνω α¬ 
πόφασης. 

ε. Ο έλεγχος και η έγκριση των μελετών γεωλογικής κα¬ 
ταλληλότητας για δόμηση, καθώς και η γνωμάτευση για 
την καταλληλότητα της περιοχής γίνεται από εξουσιοδο¬ 
τημένο υπάλληλο αντίστοιχης ειδικότητας με το μελετη¬ 
τή της παραπάνω παραγράφου 2γ, της Υπηρεσίας ή του 
Φορέα που είναι αρμόδιοι για την έγκριση των πολεοδο- 
μικών σχεδίων ή μελετών. Αν δεν υπάρχουν υπάλληλοι α¬ 
ντίστοιχης ειδικότητας στις υπηρεσίες, οι μελέτες αυτές 
μπορούν να διαβιβάζονται σε άλλες υπηρεσίες (που δια- 
θέτουντο κατάλληλο προσωπικό) για έλεγχο και έγκριση, 
η γνωμάτευση όμως για την καταλληλότητα της περιοχής 
εκδίδεται από την Υπηρεσία ή το Φορέα που είναι αρμόδι¬ 
οι για την έγκριση των αντιστοίχων πολεοδομικών σχε¬ 
δίων ή μελετών. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 18 Ιουνίου 1998 
Ο ΥΠΟΥΡΓΟΣ 

Κ.ΛΑΛΙΩΤΗΣ 

Προτενόμενες επιτόκου έρευνες (έκταση ερευνών, 
όρια περιοχής, και άλλα γραμμικά στοιχεία θα 
δειχθούν στο χάρτη). 


1. Αύζων αριθμός μελέτης στις παραπομπές 


Οριο τοπικού επιφανειακού ΥΔΡΟΚΡΙΤΗ 


ώ 


ΥΔΡΟΛΗΠΤΙΚΟ ΠΗΓΑΔΙ με τη μέγιστη και 
ελάχιστη στάθμη του υπογείου νερού που παρατηρή¬ 
θηκε από την επιφάνεια του εδάφους 

ΣΤΑΘΜΗ ΝΕΡΟΥ. Επί τόπου αναγνώριση 



ΕΙΣΟΔΟΙ ΣΤΟΑΣ ΟΡΥΧΕΙΟΥ 


ί—τ ■ τ ■ ■ ; γ ΚΑΝΑΛΙ αρδευτικό ή αποχετευτικό 


ΠΗΓΗ 


4 


Λατομείο ή ορυχείο αε ΛΕΙΤΟΥΡΓΙΑ 


Λατομείο ή ορυχείο οε ΑΡΓΙΑ 




ΖΩΝΗ ιμφάνιοης κηγώ» 



ΕΛΩΔΕΓ-ίαλτώίίς-υγρό ί&αφος 


ΕΠΙΦΑΝΕΙΑΚΟ ΥΔΩΡ 


ΕΔΑΦΙΚΗ ΤΑΠΕΙΝΩΣΗ λήγω υκίγΜας κοιλότη¬ 
τας 




ΔΙΕΥΘΥΝΣΗ ΡΟΗΣ υπεδαφικοι νερού 



ΣΠΗΛΑΙΩΣΗ 


Γ. ΓΕΩΛΟΓΙΚΟΙ 

_ ΟΡΙΟ ΓΕΩΛΟΓΙΚΩΝ ΣΧΗΜΑΤΙΣΜΩΝ 

-7-1-1-1- ΡΗΓΜΑ ΟΡΑΤΟ 

ττττττττι ΡΗΓΜΑ ΠΙΘΑΝΟ 

—Δ—Δ—Δ—Δ_ ΕΠΩΘΗΣΗ ή ΕΦΙΠΠΕΥΣΗ 

- ΖΩΝΗ ΔΙΑΡΡΗΞΗΣ 



ΣΤΡΩΜΑ ΥΠΟ ΚΛΙΣΗ διεύθυνση και φορά 
μεγίστης κλίσης και παράταξη σε μοίρες 




ΣΥΣΤΗΜΑ Δ1ΑΚΛΑΣΕΩΝ μεγίστη κλίση και 
διεύθυνση επιπέδου της ασυνέχειας σε μοίρες 


ΕΙΔΟΣ ΓΕΩΛΟΓΙΚΟΥ ΣΧΗΜΑΤΙΣΜΟΥ σύμφωνα 
με τους στρωματσγραφικούς και λίθο λογικούς 
συμβολισμούς έκδοσης ΙΓΜΕ 


ΙΧΝΟΣ ΑΞΟΝΑ ΣΥΓΚΛΙΝΟΥ 


-9-φ— ΙΧΝΟΣ ΑΞΟΝΑ ΑΝΤΙΚΛΙΝΟΥ 


ΥΠΟΣΚΑΦΗ 


Περιοχή ΔΙΑΒΡΩΣΗΣ του εδάφους 


0^7 


Περιοχή ΡΕΥΣΤΟΠΟΙΗΣΗΣ του εδάφους 


ΔΙΟΓΚΟΥΜΕΝΟ έδαφος 



ΚΑΤΟΛΙΣΘΗΣΗ και το είδος της 


ΕΡΠΥΣΜΟΣ 


ο ΟΟ' 

£ Ο Ο Οο- 


ΚΑΤΑΠΤΩΣΕΙΣ ΒΡΑΧΩΝ 




Περιοχή εδαφικών ΚΑΘΙΖΗΣΕΩΝ 


ΣΥΜΒΟΛΙΣΜΟΙ ΧΑΡΤΗ 
ΑΣΤΥΓΕΩΛΟΓΪΚΗΣ ΚΑΤΑΛΛΗΛΟΤΗΤΑΣ 


Δ. ΤΕΧΝΙΚΟΓΕΩΛΟΓΙΚΟΙ 

ΤΕΧΝΗΤΕΣ ΑΠΟΘΕΣΕΙΣ: μπάζα, σκουπίδια 
(καλυμμένα ή όχι), επιχωματώσεις κ.λπ. 



Κ 


Περιοχή κατάλληλη για οιτιστιτή ανάπτυξη 


ΚΠ 


Περιοχή κατάλληλη υπό προϋποθέσεις για οικιστική ανάπτυξη 



ΛΑΤΟΜΕΙΟ 


θ 


ΠΗΓΑΔΙ ΟΡΥΧΕΙΟΥ 


ΑΦΜ 


Περιοχή αμφίβολη για οικιστυτή ανάπτυξη 


ΑΚ 


Περιοχή ακατάλληλη για οιπιστική ανάπτυξη 

Αριθ. 13284 (2) 

Ψήφιση Οργανισμού Εσωτερικής Υπηρεσίας της Κοινό¬ 
τητας Πλατανιού Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤ. ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 12τουΝ. 1188/81 όπως αυ¬ 
τές αντικαταστάθηκαν και τροποποιήθηκαν με τις όμοιες 
των άρθρων 26 του Ν. 1832/89 και 8 παρ. 5 του Ν. 2397/95. 

2. Την αριθμ. 32/98 απόφαση του Κοινοτικού Συμβουλί¬ 
ου Πλατανιού περί ψήφισηςτου Οργανισμού Εσωτερικής 
Υπηρεσίας της Κοινότητας Πλατανιού. 

3. Την αριθμ. 6 -1/10.6.98 γνωμοδότηση του Υπηρεσια¬ 
κού Συμβουλίου υπαλλήλων ΟΤΑ Νομού Αχαΐας, αποφα¬ 
σίζουμε: 

Διαπιστώνουμε ότι εκδόθηκε νόμιμα η αριθμ. 32/98 α¬ 
πόφαση του Κοινοτικού Συμβουλίου Πλατανιού περί ψή¬ 
φισης του Οργανισμού Εσωτερικής Υπηρεσίας της Κοι¬ 
νότητας, ο οποίος συγκροτείται όπως πιο κάτω: 

Άρθρο Ιο 

Συγκρότηση Υπηρεσιών 

Η Υπηρεσία της Κοινότητάς μας συγκροτείται από την 
Διοικητική Υπηρεσία. 

• Άρθρο 2ο 
Διάρθρωση - Διαβάθμιση θέσεων 

Η Υπηρεσία της Κοινότητας και θέσεις του προσωπικού 
αυτής διαρθρώνονται και διαβαθμίζονται ως εξής: 

ΜΟΝΙΜΟ ΠΡΟΣΩΠΙΚΟ (Γραμματεία) 

Αυτή περιλαμβάνει τις παρακάτω θέσεις: 

I. Κατηγορία Δ. Ε. 

α) Κλάδος Δ.Ε. 1 Διοικητικού 

Μία θέση με βαθμούς Δ - Α 

Άρθρο 3ο 

Προσόντα Διορισμού - Καθήκοντα κ.λ.π. 

Για το διορισμό, καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, άδει¬ 
ες, μεταβολές υπηρεσιακής κατάστασης, τις ποινές, την 
λύση της υπαλληλικής σχέσης, την ιατροφαρμακευτική 
περίθαλψη κ.λ.π. που προβλέπονται στον Οργανισμό 
ρυθμίζονται με τις διατάξεις του πρώτου μέρους του Νό¬ 
μου 1188/1981 καιτωνδιαταγμάτωνπου εκδίδονται σε ε¬ 
κτέλεση του Νόμου αυτού και του Νόμου 2190/94. 

Άρθρο 4ο 

Η αρμοδιότητα της Γραμματείας ανάγτεται στα παρα¬ 
κάτω θέματα: 

1. Η τήρηση του πρωτόκολλου αλληλογραφίας εισερ¬ 
χομένων και εξερχομένων εγγράφων, πρωτοκόλληση, 
διεκπεραίωση, αρχειοθέτηση όλης της αλληλογραφίας 
της Κοινότητας αφού προηγουμένως τεθεί υπόψην του 
Προέδρου. 

2. Η τήρηση και φύλαξη των προβλεπομένων από το 
Νόμο βιβλίων της Κοινότητας. 

3. Η τήρηση και φύλαξη του Μητρώου Αρρένωντου Δη¬ 
μοτολογίου, καθώς και των ληξιαρχικών βιβλίων. 

4. Η τήρηση των πρακτικών συνεδριάσεως του Κοινοτι¬ 
κού Συμβουλίου, η μέριμνα για την υπογραφή αυτών και η 
έκδοση αντιγράφων. 


5. Η κατάρτιση με τον Πρόεδρο σχεδίου προϋπολογι¬ 
σμού της Κοινότητας, η σύνταξη, η συνυπογραφή με τον 
Πρόεδρο της Κοινότητας των καταλόγων επιβολής βε- 
βαιώσεως εισπράξεως κοινοτικών εσόδων και η διεξαγω¬ 
γή γενικά της λογιστικής υπηρεσίας της Κοινότητας. 

6. Η ενημέρωση του Προέδρου για την πορεία των οι¬ 
κονομικών της Κοινότητας και προσυπογραφή με τον 
Πρόεδρο των χρηματικών ενταλμάτων. 

7. Η μέριμνα για δημοσίευση των κάθε φύσεως ανακοι¬ 
νώσεων. 

8. Η επιμέλεια κατάρτισης του προγράμματος τέλεσης 
Δημοσίων Κοινοτικών εορτών και δεξιώσεων. 

9. Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων οι οποίες ανατίθενται στην Κοι¬ 
νότητα από τους Νόμους, διατάγματα κ.λ.π. 

Άρθρο 5ο 

Προϊστάμενος της Γ ραμματείας είναι ο Πρόεδρος της 
Κοινότητας, επειδή ο αριθμός των θέσεων δεν ξεπερνά 
τις πέντε (5), βάσει της σχετικής εγκυκλίου του Υπουργεί¬ 
ου Εσωτερικών. 

Με την απόφαση αυτή δεν προκαλείται δαπάνη στον 
Κρατικό Προϋπολογισμό, δεδομένου ότι οι σχετικές δα¬ 
πάνες θα βαρύνουν τους οικείους Κ.Α. του εκάστοτε ετη¬ 
σίου προϋπολογισμού της Κοινότητας Πλατανιού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 29 Ιουνίου 1998 
Με εντολή Γ εν. Γ ραμμ. Περιφέρειας 
Ο Διευθυντής κ.α.α. 

ΑΜ.ΚΟΥΛΗ 
-♦- 

Αοιθ. 13283 (3) 

Ψήφιση Οργανισμού Εσωτερικής Υπηρεσίας της Κοινό¬ 
τητας Δρεπάνου Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤ. ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 12του Ν. 1188/81 όπως αυ¬ 
τές αντικαταστάθηκαν και τροποποιήθηκαν με τις όμοιες 
των άρθρων 26του Ν. 1832/89 και 8 παρ. 5του Ν. 2397/95. 

2. Την αριθμ. 33/98 απόφαση του Κοινοτικού Συμβουλί¬ 
ου Δρεπάνου περί ψήφισης του Οργανισμού Εσωτερικής 
Υπηρεσίας της Κοινότητας Δρεπάνου. 

3. Την αριθμ. 6 -1/10.6.98 γνωμοδότηση του Υπηρεσια¬ 
κού Συμβουλίου υπαλλήλων ΟΤΑ Νομού Αχαΐας, αποφα¬ 
σίζουμε: 

Διαπιστώνουμε ότι εκδόθηκε νόμιμα η αριθμ. 33/98 α¬ 
πόφαση του Κοινοτικού Συμβουλίου Δρεπάνου περί ψή¬ 
φισης του Οργανισμού Εσωτερικής Υπηρεσίας της Κοι¬ 
νότητας, ο οποίος συγκροτείται όπως πιο κάτω: 

Άρθρο 1ο 

Συγκρότηση Υπηρεσιών 

Η Υπηρεσία της Κοινότητάς μας συγκροτείται από την 
Διοικητική Υπηρεσία. 

Άρθρο 2ο 

Διάρθρωση - Διαβάθμιση θέσεων 

Η Υπηρεσίατης Κοινότητας και θέσειςτου προσωπικού 
αυτής διαρθρώνονται και διαβαθμίζονται ως εξής: 

ΜΟΝΙΜΟ ΠΡΟΣΩΠΙΚΟ (Γραμματεία) 

Αυτή περιλαμβάνει τις παρακάτω θέσεις: 

I. Κατηγορία Δ.Ε. 

α) Κλάδος Δ.Ε. 1 Διοικητικού 

Μία θέση με βαθμούς Δ - Α 

Άρθρο 3ο 

Προσόντα Διορισμού - Καθήκοντα κ.λ.π. 

Για τον διορισμό, καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, άδει¬ 
ες, μεταβολές υπηρεσιακής κατάστασης, τις ποινές, την 
λύση της υπαλληλικής σχέσης, την ιατροφαρμακευτική 
περίθαλψη κ.λ.π. που προβλέπονται στον Οργανισμό 
ρυθμίζονται με τις διατάξεις του πρώτου μέρους του Νό¬ 
μου 1188/1981 και των διαταγμάτων που εκδίδονται σε ε¬ 
κτέλεση του Νόμου αυτού και του Νόμου 2190/94. 

Άρθρο 4ο 

Η αρμοδιότητα της Γραμματείας ανάγτεται στα παρα¬ 
κάτω θέματα: 

1. Η τήρηση του πρωτόκολλου αλληλογραφίας εισερ¬ 
χομένων και εξερχομένων εγγράφων, πρωτοκόλληση, 
διεκπεραίωση, αρχειοθέτηση όλης της αλληλογραφίας 
της Κοινότητας αφού προηγουμένως τεθεί υπόψην του 
Προέδρου. 

2. Η τήρηση και φύλαξη των προβλεπομένων από το 
Νόμο βιβλίων της Κοινότητας. 

3. Η τήρηση και φύλαξη του Μητρώου Αρρένωντου Δη¬ 
μοτολογίου, καθώς και των ληξιαρχικών βιβλίων. 

4. Η τήρηση των πρακτικών συνεδριάσεως του Κοινοτι¬ 
κού Συμβουλίου, η μέριμνα για την υπογραφή αυτών και η 
έκδοση αντιγράφων. 


5. Η κατάρτιση με τον Πρόεδρο σχεδίου προϋπολογι¬ 
σμού της Κοινότητας, η σύνταξη, η συνυπογραφή με τον 
Πρόεδρο της Κοινότητας των καταλόγων επιβολής βε- 
βαιώσεως εισπράξεως κοινοτικών εσόδων και η διεξαγω¬ 
γή γενικά της λογιστικής υπηρεσίας της Κοινότητας. 

6. Η ενημέρωση του Προέδρου για την πορεία των οι¬ 
κονομικών της Κοινότητας και προσυπογραφή με τον 
Πρόεδρο των χρηματικών ενταλμάτων. 

7. Η μέριμνα για δημοσίευση των κάθε φύσεως ανακοι¬ 
νώσεων. 

8. Η επιμέλεια κατάρτισης του προγράμματος τέλεσης 
Δημοσίων Κοινοτικών εορτών και δεξιώσεων. 

9. Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων οι οποίες ανατίθενται στην Κοι¬ 
νότητα από τους Νόμους, διατάγματα κ.λ.π. 

Άρθρο 5ο 

Προϊστάμενος της Γ ραμματείας είναι ο Πρόεδρος της 
Κοινότητας, επειδή ο αριθμός των θέσεων δεν ξεπερνά 
τις πέντε (5), βάσει της σχετικής εγκυκλίου του Υπουργεί¬ 
ου Εσωτερικών. 

Με την απόφαση αυτή δεν προκαλείται δαπάνη στον 
Κρατικό Προϋπολογισμό, δεδομένου ότι οι σχετικές δα¬ 
πάνες θα βαρύνουν τους οικείους Κ.Α. του εκάστοτε ετη¬ 
σίου προϋπολογισμού της Κοινότητας Δρεπάνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 29 Ιουνίου 1998 
Με εντολή Γ εν. Γ ραμμ. Περιφέρειας 
Ο Διευθυντής κ.α.α. 

ΑΜ.ΚΟΥΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




